Lei da Moeda de 1870 (Reino Unido)

Para outras leis acerca da cuñaxe e a emisión de moeda, véxase a páxina de homónimos Lei da Moeda

A Lei da Moeda de 1870 (The Coinage Act, 1870 —33 & 34 Vict c 10—)Consonte a sección primeira da propia lei, o seu título reducido é The Coinage Act, 1870 ("Lei da Moeda, 1870"). foi aprobada polo Parlamento do Reino Unido o 4 de abril de 1870, para establecer a métrica das moedas que compuñan sistema monetario británico, sobre a base dun soberano de 7,98805 gramos de ouro."British Currency: Gold". En Lisle, G. (1906). Páxina 277.

Esta lei foi derrogada no Reino Unido pola Lei da Moeda de 1971.Coinage Act 1971. Artigo 3 e anexo. No entanto, mantén a súa vixencia parcialmente na República de Irlanda, no artigo 2 e na parte cuarta do anexo 1 da Statute Law Revision Act de 2007."Statute Law Revision Act 2007". Irish Statute Book. Nº 28. 2007.

 Contido 
miniatura|132x132px|Soberano de 1871, o primeiro cuñado logo da aprobación da Lei da Moeda de 1870.
Ademais do establecemento dos pesos e da fineza das aliaxes de todas as moedas que compuñan o sistema monetario británico,The Coing Act, 1870. Anexo 1. mediante a Lei da Moeda de 1870 regulábanse tamén outros asuntos, como é o caso do outorgamento ao ministro de Facenda dos títulos honoríficos de Master of the Mint e de Gobernador da Casa da Moeda de Escocia, que deixara de estar en actividade en 1707. Este título mantívose en vigor ata o século XX, cando se aboliu mediante a Lei da Moeda de 1971.Murray, A. L. (1999). "The Scottish Mint after the recoinage, 1709-1836". En Proceedings of the Society of Antiquaries of Scotland. Nº 129. Páxinas 861-886.The Coing Act, 1870. Artigo 14.

En principio, non se prevía que o ámbito da lei se estendese a ningunha das posesións do Imperio Británico, fóra do expresado na propia lei.The Coing Act, 1870. Artigo 19. Entre outras cousas, por exemplo, facultábase o Goberno Británico para establecer sucursais da Royal Mint nas súas posesións de Ultramar.The Coing Act, 1870. Artigo 11(8). En 1907, o Goberno exerceu esta facultade para fundar a sucursal da Casa da Moeda en Ottawa, por petición do Goberno canadense;The London Gazette. 8 de novembro de 1907. Nº 28076. Páxina 7.483. esta norma deixou de estar vixente en 1931, cando o Goberno do Canadá pasou a ter o control pleno da entón chamada Real Casa da Moeda do Canadá.London Gazette. 10 de novembro de 1931. Nº 33.770. Páxina 7.240.

Os estudos actuais acerca desta lei suxiren que esta estivo moi influída polas opinicóns de George Frederick Ansell (1826-1880), un científico e ensaiador inglés autor dunha obra de referencia sobre a Royal Mint.Ansel, G. F. (1870). The Royal Mint: its working, conduct, and operations, fully and practically explained. E. Wilson, Londres.Courtney, W. P.; Brown, R. (2004). "Ansell, George Frederick". En Oxford Dictionary of National Biography.

 Notas 

 Véxase tamén 

 Bibliografía 

 Challis, C. E. (1992). A new history of the royal mint (1992), quoted in Ansell, George Frederick (1826–1880), chemist and assayer by W. P. Courtney, rev. Robert Brown, Oxford Dictionary of National Biography.
 Lisle, G. (1906). Accounting in Theory and Practice. William Green & Sons, Londres.

 Ligazóns externas 

 Publicación orixinal do texto da Lei da Moeda de 1870

Categoría:Leis
Categoría:Dereito no Reino Unido
Categoría:Moedas do Reino Unido